kardosdrur/scandi-wiki huggingface dataset:
Steinburg (Stormarn)

Steinburg er en by og kommune i det nordlige Tyskland, beliggende i Amt Bad Oldesloe-Land under Kreis Stormarn. Kreis Stormarn ligger i den sydøstlige del af delstaten Slesvig-Holsten.

Geografi 
Steinburg ligger ca. 10 km syd for Bad Oldesloe og ca 28 km nordøst for Hamborg. I kommunen ligger ud over Steinburg, landsbyerne Eichede, Mollhagen og Sprenge.

Eksterne kilder/henvisninger 

  
 Kommunens side  på amtets websted.
 Statistikamt Nord – Bevölkerung der Gemeinden in Schleswig-Holstein 4. Quartal 2014 (XLSX-Data) (Fortschreibung auf Basis des Zensus 2011)

Byer i Slesvig-Holsten
Byer i Kreis Stormarn
Travenbrück

Travenbrück er en by og kommune i det nordlige Tyskland, beliggende i Amt Bad Oldesloe-Land under Kreis Stormarn. Kreis Stormarn ligger i den sydøstlige del af delstaten Slesvig-Holsten.

Geografi 
Travenbrück ligger lige nordvest for Bad Oldesloe, ca. 35 km nordøst for Hamborg og 22 km vest for Lübeck. Motorvejen A21 går gennem kommunen. I kommunen ligger landsbyerne Neverstaven, Nütschau, Schlamersdorf, Sühlen, Tralau og Vinzier. Floden Trave løber gennem Travenbrück.

Eksterne kilder/henvisninger 

  
 Kommunens side  på amtets websted.
 Statistikamt Nord – Bevölkerung der Gemeinden in Schleswig-Holstein 4. Quartal 2014 (XLSX-Data) (Fortschreibung auf Basis des Zensus 2011)

Byer i Slesvig-Holsten
Byer i Kreis Stormarn
Njál Torgeirsson

Njál Torgeirsson (islandsk: Njáll Þorgeirsson;  sandsynligvis født før 950; død ca. 1010) eller Brennu-Njál (Brente-Njal) var en islandsk høvding, som boede på Bergþórshvoll (Bergtorskvål) og den, som Njáls saga er navngivet efter. Han spiller en vigtig rolle i denne saga. 

Njál var ifølge sagaen søn af Torgeir "gollnir" Torolfsson (Þorgeir "gollnir" Þórólfsson) og Åsgerd Askelsdotter (Ásgerður Áskelsdóttir; morens navn er ukendt, og Åsgerd var hans bedstemor, en flygtning fra Norge). Hans hustru var Bergtora Skarphedinsdotter (Bergþóra Skarphéðinsdóttir). Sagaen beskriver ham som en snild, rig og smuk mand på trods af, at han var skægløs. Han var  lovkyndig, klog og fremsynet og gav gode råd til alle, som kom til ham. Han var god ven med Gunnar fra Lidarende. 

Njál døde sammen med resten af familien, da han valgte at brænde inde på gården Bergþórshvoll, selv om han bliver tilbudt at gå fri, da gården blev angrebet af hans sønners fjender. Afbrændingen af Bergþórshvoll skete ifølge arkæologiske udgravninger ca. 1010. 

Njáll er en norrøn form af det gæliske Niall, som svarer til det moderne engelske navnet Neil.

Eksterne henvisninger 
 Njáls saga

Personer fra Island
Personer fra vikingetiden
Lunner Station

Lunner Station (Lunner stasjon) er en jernbanestation på Gjøvikbanen i Lunner i Oppland fylke i Norge. Stationen består af et enkelt spor med perron og en stationsbygning i brunt træ udført i dragestil efter tegninger af arkitekten Paul Due. Stationen, der betjenes af alle tog på Gjøvikbanen, ligger 280,9 meter over havet og 61,1 km fra Oslo S. Fylkesvei 17 i Oppland udgår fra stationen.

Stationen blev oprettet som en bemandet jernbanestation for ekspedition af tog, passagerer og gods 20. december 1900, to år før Gjøvikbanen åbnede i sin fulde længde. Stationen blev gjort ubemandet 7. januar 1985 og fik ny status som trinbræt med sidespor 11. maj 1987.

Litteratur

Eksterne henvisninger 

Stationer på Gjøvikbanen
Etableret i 1900
Jernbanestationer i Oppland
Tour de Suisse 2016

Tour de Suisse 2016 var den 80. udgave af cykelløbet Tour de Suisse. Det var det syttende arrangement på UCI's World Tour-kalender i 2016 og begyndte 11. juni og sluttede 19. juni 2016. Miguel Ángel López blev den samlede vinder af løbet.

Hold og ryttere

Danske ryttere 
 Christopher Juul-Jensen kørte for 
 Magnus Cort kørte for 
 Matti Breschel kørte for

Etaperne

Prolog

1. etape

2. etape

3. etape

4. etape

5. etape

6. etape

7. etape

8. etape

Trøjernes fordeling gennem løbet

Resultater

Eksterne henvisninger 
    
 

2016
UCI World Tour 2016
Gran Station

Gran Station (Gran stasjon) er en jernbanestation på Gjøvikbanen i Gran i Oppland fylke i Norge. Stationen består af et enkelt spor med perron og en stationsbygning i mørkt træ opført efter tegninger af arkitekten Paul Due. Stationen, der betjenes af alle tog på Gjøvikbanen, ligger 205,2 meter over havet og 67,7 km fra Oslo S. Den 1,41 km² store indsø Jarenvatnet ligger et par hundrede meter nord for stationen.

Stationen blev etableret 20. december 1900, to år før Gjøvikbanen stod færdig i sin fulde længde.

Litteratur

Eksterne henvisninger 

 

Stationer på Gjøvikbanen
Etableret i 1900
Jernbanestationer i Oppland
Museum Ludwig

Museum Ludwig er Kölns museum for moderne kunst. Museet har et udstillingsareal på 8000 m² og befinder sig i samme bygning som byens symfoniorkester. Udover at have fokus på moderne kunst har museet en stor samling af værker fra tysk ekspressionisme, russisk avantgarde, popkunst, abstrakt kunst og surrealisme. Museet har endvidere Tysklands største Picassosamling.

Eksterne links 
 Hjemmeside for Museum Ludwig  (engelsk/ tysk)

Kunstmuseer i Tyskland
Arnkil Skov

Arnkil Skov eller  Arnkil Fredskov er en statsskov på 75 ha ved Arnkil på den yderste del af Kær Halvø mellem Augustenborg Fjord og Alssund på øen Als. Skoven drives på en naturvenlig måde med selvforyngelse. Almindelig Bøg er den dominerende træart, særlig den østlige del af skoven har mange store ege og bøgetræer. En del af de store træer blev for nogle år siden skovet og det førte til at en hejrekoloni blev ødelagt. Cirka 5 ha af skoven henligger nu som urørt skov. 

Der er nogle få gravhøje, tuegrave, en skålsten samt et anlæg af ukendt oprindelse i skoven. Der er 3 parkeringspladser til området og fri teltning i skoven, dvs. man må overnatte overalt, bortset fra indhegninger, på fortidsminder og på stranden. Det vest  for skoven, yderst på Arnkilsøre, statsejede overdrevslignende slettearealer er på ca. 25 ha.

Ved Arnkil satte preusserne den 29. juni 1864 over Als Sund, og indledte Slaget om Als. Det var det sidste store slag, Danmark har deltaget i på dansk jord. I skoven ligger der flere soldatergrave.

Særlig skovens forårsflora er interessant med ramsløg, dansk ingefær, anemone, lærkespore og lungeurt.

Skoven har et rigt fugleliv med blandt andet: munk, dompap, gransanger, bogfinke, musvit, blåmejse, jernspurv, gulspurv, spætmejse, træløber, gærdesmutte, rødhals, hvid vipstjert, ringdue, skovskade, stor flagspætte, fiskehejre, natugle, sangdrossel, krage, stær, skarv og musvåge. Langs med kysten kan man om vinteren se toppet skallesluger, hvinand, gravand og gråand

I det sydvestlige del af overdrevsarealet er der indrettet en primitiv overnatningsplads med adgang til toilet. Fra parkeringspladsen er der en afmærket vandrerute på 4 km som går gennem skoven til Augustenborg Fjord, hvor den fortsætter mod øst til Arnkilsøre og parallelt med Als Sund tilbage til udgangspunktet.

Fra Jylland køre man over Alssundbroen og drejer af ved første rundkørsel mod Sønderborg Lufthavn og følger vejen Nørremark mod nord. Der er skiltet til Arnkil ved vejens slutning.

Eksterne henvisninger 
 Kort over Arnkil Skov
 Arnkil Skov
 Arnkil Skov og Arnkilsøre

Statsskove i Danmark
Als
Lemuriformes

Lemuriformes er en infraorden af primater i gruppen Strepsirrhini (halvaber). Den omfatter lemurer fra Madagaskar samt galagoer og lorier fra Afrika og Asien, det vil sige alle nulevende halvaber. Der findes dog en alternativ og almindeligt anvendt taksonomi, der placerer de sidstnævnte grupper i deres egen infraorden, Lorisiformes.

Kilder og noter

Fodnoter

Noter

Litteratur

Eksterne henvisninger
Skovbranden i Alberta 2016

Skovbranden i Alberta 2016 var en skovbrand i den canadadiske provins Alberta, som startede den 1. maj 2016.

Baggrund og omfang 
Skovbranden udsprang omkring byen Fort McMurray 1. maj 2016 i et område, hvor det ikke havde regnet i flere måneder. Efter fem dage havde branden bredt sig fra 7500 hektar til 200.000 hektar (hvilket er større end Bornholm), og der var risiko for, at den skulle brede sig til naboprovinsen Saskatchewan. Det vurderedes, at brandslukningsarbejdet kunne fortsætte i flere måneder. 

Området, hvor branden hærgede, huser verdens tredjestørste reserver af olie - efter Venezuela og Saudiarabien - herunder forekomster af tjæresand. Pr. 23. maj 2016 var olieproduktionen nedsat med en million tønder olie om dagen pga. branden.

Pr. 5. maj 2016 var ca. 88.000 borgere blevet evakueret, heraf flere tusinde med fly, fordi mange veje var afspærrede pga. røg. Der er i alt afsat 100 millioner canadiske dollar til evakueringer. Over tusind brandfolk og 150 helikoptere er indsat i området, som er erklæret i undtagelsestilstand.

I forbindelse med evakueringen blev der uddelt forudbetalte kreditkort til en værdi af 60 millioner canadiske dollar.

Konsekvenser 
På trods af, at blandt andet skoler, hospitaler og en lufthavn var blevet genåbnet, og vand- og strømforsyningen var blevet reetableret efter et par uger, frarådede myndighederne på grund af nedsat luftkvalitet alligevel folk at flytte hjem igen. En måling foretaget mandag 16. maj 2016 viste, at luftkvaliteten sprængte en skala, der egentlig kun går fra 1-10 (hvor 10 er mest kritisk) og landede på 38. Og da branden derudover begyndte at true områdets oliefelter, evakuerede man yderligere 12.000 personer for at redde de personer, der arbejdede i olieindustrien.

Mens Fort McMurray var mennesketom, vandrede sorte bjørne ind i byen på jagt efter føde i såvel skraldespande som frysere. Pr. 21. maj 2016 havde man fanget fire bjørne, hvoraf de to var blevet skudt. Ved en skovbrand et andet sted i Canada fem år tidligere endte fyrre bjørne med at blive skudt af samme årsag.

I forbindelse med branden brød to flyselskaber desuden deres egne regler for transport af kæledyr for at redde dem fra branden, da de fleste ikke nåede at få dem med, da de blev evakueret.

Referencer 

Naturbrande
Begivenheder i 2016
Alberta
Bella Abzug

Bella Savitsky Abzug (født 24. juli 1920 i New York City i New York, død 31. marts 1998 i New York City i New York), hun havde tilnavnet Battling Bella, var en amerikansk advokat, medlem af Repræsentanternes Hus, social aktivist og en leder af kvindebevægelsen.

Advokater fra USA
Kvindernes æresgalleri i USA
Feminister fra USA
Personer fra New York City
Dorothy Hansine Andersen

Dorothy Hansine Andersen (født 15. maj 1901 i Asheville, North Carolina, død 3. marts 1963 i New York) var en amerikansk læge. Hun var den første som beskrev cystisk fibrose og udviklet en test til at diagnosticere sygdommen.

Biografi 
Andersen gik ved St. Johnsbury Academy og fik i 1922 graden Bachelor of Arts fra Mount Holyoke College. Hun uddannede sig til læge ved Johns Hopkins University School of Medicine, der hun opnåede graden Doctor of Medicine i 1926. I 1935 blev hun Doctor of Medical Science ved Columbia University. Andersen havde også diplom i patologi fra American Board of Pathology.

Kilder 

 

Kvindernes æresgalleri i USA
Læger fra USA
Personer fra North Carolina
Elisabeth Mikhailovna af Rusland

Elisabeth Mikhailovna (; ) (26. maj 1826–28. januar 1845) var en russisk storfyrstinde, der var hertuginde af Nassau i Tyskland fra 1844 til 1845 som ægtefælle til Hertug Adolf 1.

Biografi 

Elisabeth (kaldet Lili) blev født den 26. maj 1826 i Kreml i Moskva som andet barn og datter af storfyrst Mikhail Pavlovitj af Rusland i hans ægteskab med prinsesse Charlotte af Württemberg (der havde taget navnet Elena Pavlovna ved sin overgang til den russisk-ortodokse tro). Gennem sin far var hun barnebarn af kejser Paul 1. af Rusland og niece til de to russiske kejsere, Alexander 1. og Nikolaj 1. Hun blev opkaldt efter sin tante, Elisabeth Aleksejevna, Alexander 1.'s anden hustru, der var død tidligere på måneden og havde været en nær veninde af hendes mor.

Elisabeth voksede op med sine søskende i Mikhailovskijpaladset i Sankt Petersborg. Hun havde ry for at være den smukkeste af sine søstre, og som sin mor, Elena Pavlovna, havde hun elegante manerer og var veluddannet. I slutningen af 1843 besøgte Hertug Adolf af Nassau Sankt Petersborg og mødte Elisabeth for første gang. Adolfs stedmoder var Prinsesse Pauline af Württemberg, der var søster til Elisabeths mor. Adolf og Elisabeth forelskede sig i hinanden og blev gift den 31. januar 1844 i Sankt Petersborg. Elisabeth var 17 år gammel, og Adolf var 26.

Efter brylluppet opholdt parret sig et stykke tid i Rusland, før de rejste til Tyskland og flyttede ind på Schloss Biebrich og det nyopførte slot i Wiesbaden. Imidlertid døde Hertuginde Elisabeth den 28. januar 1845 i Wiesbaden efter bare et års ægteskab under fødslen af parrets første barn, der heller ikke overlevede fødslen. Den sorgramte Adolf beordrede opførelsen af en russisk-ortodoks kirke, Sankt Elisabeths Kirke, i Neroberg Park i Wiesbaden, hvor hun kunne blive begravet. Elisabeths sarkofag kan stadig ses i kirken i dag.

Hertug Adolf giftede sig igen i 1851 med prinsesse Adelheid Marie af Anhalt-Dessau.

Eksterne henvisninger 

 Den russisk-ortodokse Sankt Elisabeths Kirke i Wiesbaden  

Hertuginder af Nassau
Huset Holsten-Gottorp-Romanov
Personer fra Moskva
Dansk Akvarie Union

Dansk Akvarie Union (DAU) er et forbund af akvarieklubber og akvarieforeninger i Danmark.

Historie 
 1945: Dansk Akvarie Union (DAU) grundades på Danmarks Akvarium og Anton F. Bruun blev den første formand 
 1947: 12 foreninger i Unionen DAU 
 1951: Det samlede medlemstal for unionen var helt oppe på 1675 personer
 1982: DAU begynder de første Aqua-dage 
 1983: 53 foreninger i Unionen DAU 
 1994: DAU startede en opdrætskampagne 
 1995: DAU 50 år

Ekstern kilde/henvisning 
 DAUs officielle hjemmeside

Noter 

Akvarie Union
Etableret i 1945
Akvaristik
Birger Larsen (filminstruktør)

Birger Larsen (født 22. december 1961 i Hvidovre, død 26. oktober 2016) var en dansk filminstruktør og manuskriptforfatter.

Larsen voksede op i Hvidovre og indledte sin karriere som skuespiller i Vil du se min smukke navle? (1978) af Søren Kragh-Jacobsen. Efterfølgende var han instruktørassistent på to af Kragh-Jacobsens andre film, Skyggen af Emma (1988) og Guldregn (1986). Han debuterede som instruktør i 1990 med Lad isbjørnene danse og instruerede senere flere film og afsnit af en række tv-serier.

Birger Larsen døde onsdag den 26. oktober 2016 efter længere tids sygdom. Han blev 54 år.

Filmografi

Som ledende instruktør

Spillefilm 
 Lad isbjørnene danse (1990) + manuskript
 Karlsvognen (1992) + manuskript
 Superbror (2009)
 Fortidens skygge - Den som dræber (2012)
 Morderen lyver (2013)
 Klassefesten 3 - Dåben (2016)

Kortfilm 
 Ska' vi være kærester? (1996) + manuskript

Tv-serier 
 TAXA (1999), afsnit 37, 38, 39, 55
 Nikolaj og Julie (2002-03), afsnit 8, 15, 16, 21, 22
 Forbrydelsen (2007), afsnit 1, 2, 3
 Den som dræber 2 episoder, Liget i skoven, del 1 (2011), Liget i skoven, del 2 (2011)
 Murder 2 episoder, The Third Voice (2016) og Joint Enterprise (2012)

Som instruktørassistent 
 Guldregn (1988)
 Skyggen af Emma (1988)
 Kærlighed uden stop (1989)

Andet 
 Vil du se min smukke navle? (1978) − Skuespiller
 Skønheden og udyret (1983) − Lysassistent
 Huller i suppen (1988) − Klipper
 Forsvar (2003), afsnit 3 − Skuespiller

Referencer

Eksterne henvisninger 
 
 
 
 

Filminstruktører fra Danmark
Manuskriptforfattere fra Danmark
Holtum Å

Holtum Å er en ca. 32 km lang å har sit udspring i Nedergård Skov syd for Nørre Snede, og løber i en markant ådal mod nordvest og svinger senere mod vest forbi Ejstrupholm. Ved  Harrild Hede får den tilløb  fra Kvindebæk der kommer fra nordøst. Holtum Å  løber ud i Skjern Å ca. 6 km nordvest for Brande.  

En del af åen løb ligger i Natura 2000-områderne nr. 75 Harrild Hede, Ulvemosen og heder i Nørlund Plantage og nr. 76 Store Vandskel, Rørbæk Sø, Tinnet Krat og Holtum Ådal øvre del.  Den nedre del af åen danner kommunegrænse mellem Ikast-Brande Kommune og Herning Kommune

Eksterne kilder og henvisninger

 Holtum Å øvre del – N 76
 Forslag til naturplan 2016-21

Vandløb i Ikast-Brande Kommune
Vandløb i Herning Kommune
Jaren Station

Jaren Station (Jaren stasjon) er en jernbanestation på Gjøvikbanen i Jaren i Oppland fylke i Norge. Stationen består af nogle få spor med to perroner og en stationsbygning i mørkt træ opført efter tegninger af arkitekten Paul Due. Stationen er endestation for lokaltogene fra Oslo S og betjenes desuden af regionaltog mellem Oslo S og Gjøvik.

Stationen åbnede 20. december 1900, da Gjøvikbanen blev forlænget hertil fra Grefsen og til at begynde med videre som sidebanen Røykenvikbanen til Røykenvik ved Randsfjorden. To år efter forlængedes den egentlige del af Gjøvikbanen fra Jaren til Gjøvik, hvorefter Jaren fungerede som forgreningsstation mellem de to baner. Persontrafikken på Røykenvikbanen ophørte i 1949, mens godstogene fortsatte til november 1957. Sporene blev taget op i 1960, idet de første ca. 800 meter fra Jaren Station dog umiddelbart overlevede som et sidespor.

Litteratur

Eksterne henvisninger 

Stationer på Gjøvikbanen
Etableret i 1900
Jernbanestationer i Oppland
Stationer på Røykenvikbanen
Jordan Larsson

Carl Henrik Jordan Larsson (født 20. juni 1997) er en svensk professionel fodboldspiller, som spiller for F.C. København, hvortil han kom fra Schalke 04. Larsson har tillige spillet for Sveriges landshold.

Baggrund 
Jordan Larsson er søn af den tidligere professionelle fodboldspiller og svenske landsholdsspiller Henrik Larsson. Han blev født i Rotterdam i Holland, mens hans far spillede for Feyenoord.

Klubkarriere

Högaborgs BK 
Larssons begyndte at spille fodbold hos FC Barcelona som barn imens hans far spillede for klubbens førstehold. Da hans familie vendte tilbage til Sverige i 2006 begyndte han at spille for sin fars barndomsklub, Högaborgs BK. Han fik sin debut på Högaborgs førstehold i division 2 i 2012, og scorede fem mål under sin debutsæson.

Helsingborgs IF 
Den 24. juli 2015 skrev han kontrakt med Helsingborgs IF. Den 27. juli 2014 fik han debut i Allsvenskan for HIF i en 1-1 kamp mod Örebro SK. Larssons første Allsvenskan mål kom i kampen mod Åtvidaberg 6. juni 2015, to uger inden hans 18-års fødselsdag.

NEC Nijmegen 
Larsson skiftede i januar 2017 til hollandske NEC Nijmegen.

IFK Norrköping 
Larsson vendte hjem til Sverige i januar 2018, da han skiftede til IFK Norrköping. Han blev i 2018 sæsonen brugt hovedsageligt som indskifter, og scorede kun et enkelt mål i sæsonen. Hans store gennembrud kom dog i 2019 sæsonen, hvor at han scorede 11 mål på sæsonen første 16 kampe.

Spartak Moskva 
Larsson skiftede i august 2019 til russiske Spartak Moskva.

Leje til AIK og kontraktophævelse 
I marts 2022 introducerede FIFA særlige regler, som tillod spillere, som spillede for russiske klubber, at suspendere deres kontrakt med klubberne, og dermed skifte til en anden klub på kortvarig basis. Dette var i respons til Ruslands invasion af Ukraine som begyndte i februar af året. Larsson tog denne mulighed, og skiftede i april på kortvarig basis til AIK.

I juni 2022 blev Larsson og Spartak enige om at ophæve hans kontrakt med klubben.

Schalke 04 
Larsson skiftede i august 2022 til Schalke 04.

F.C. København 
Den 28. januar 2023 blev det offentliggjort, at Larsson skiftede til FCK på en et-årig lejeaftale med en købsoption. Han fik debut for FCK den 19. februar 2023, da han blev skiftet ind i en kamp mod Silkeborg IF. Efter udløbt af lejeaftalen, blev der indgået aftale med Schalke 04 om køb af Larsson.

Landsholdskarriere

Ungdomslandshold 
Larsson har repræsenteret Sverige på flere ungdomsniveauer.

Seniorlandshold 
Larsson debuterede for Sveriges landshold den 7. januar 2018. Han var del Sveriges trup til EM 2020.

Titler 
Spartak Moskva
 Ruslands pokalturnering: 1 (2021-22)
F.C. København
 DBU Pokalen 2022-23
 Superligaen 2022-23

Referencer

Eksterne henvisninger 

Personer fra Rotterdam
Fodboldspillere fra Sverige
Fodboldlandsholdsspillere fra Sverige
Fodboldspillere fra Högaborgs BK
Fodboldspillere fra Helsingborgs IF
Fodboldspillere fra NEC Nijmegen
Fodboldspillere fra IFK Norrköping
Fodboldspillere fra FC Spartak Moskva
Fodboldspillere fra AIK Fotboll
Fodboldspillere fra FC Schalke 04
Deltagere ved det europæiske mesterskab i fodbold 2020
Fodboldspillere fra FC København
Bleiken Station

Bleiken Station (Bleiken stasjon) er en jernbanestation på Gjøvikbanen i Bleiken i Oppland fylke i Norge. Stationen består af et spor med perron og en stationsbygning samt pakhus, der begge er opført i rødt træ. Stationen udmærker sig ved en god udsigt over Randsfjorden.

Stationen blev etableret som holdeplads 23. december 1901, et år før Gjøvikbanen stod færdig i sin fulde længde. 11. maj 1914 blev den opgraderet til station, der var bemandet indtil 1. marts 1985. I 1987 blev den nedgraderet til trinbræt med sidespor.

Litteratur

Eksterne henvisninger 

Stationer på Gjøvikbanen
Etableret i 1901
Jernbanestationer i Oppland
Bøjning af plader

Bøjning af plader herunder nedbøjning af bjælke refererer i mekanikkens verden til afbøjningen af en plade vinkelret på pladens plan under påvirkning af ydre kræfter og momenter. Mængden af afbøjning kan bestemmes ved at løse differentialligninger af en passende pladeteori. Spændingerne i pladen kan beregnes ud fra disse nedbøjninger. Når man kender spændingerne, kan svigt (failure) teorier anvendes til at bestemme, om en plade vil gå i stykke (brydes) under en given belastning.

Bøjning af Kirchhoff-Love plader 
I Kirchhoff-Love pladeteori for plader er de vigtigste ligninger:

hvor  er anvendt tværgående belastning per arealenhed.

Tykkelsen af pladen er

spændingerne er , og 

 er spænding og har enheder af kraft per længde, og  har enheder af moment per længde.
For isotrope og homogene plader med Youngs modul  og Poissons forhold  kan disse ligninger reduceres til:

 her skrevet med nabla-operatoren,
og hvor  er nedbøjning af pladens midte 
og hvor . 
I rektangulære kartesiske koordinater opskrives det som

.

Kontinuumsmekanik
Medisk (sprog)

Medisk var medernes sprog. Det var et gammelt iransk sprog og klassificeret som tilhørende den nordvestlige iranske underfamilie, som omfatter mange andre sprog som azari, gilaki, mazandarani, kurdisk (zazaki, gorani, sorani, kurmanji) og baluchi.

Iranske sprog
Oldehove

De Oldehove (frisisk: Aldehou) er et ufærdigt kirketårn i det middelalderlige centrum af den frisiske hovedstad Leeuwarden. Det hælder mere end det skæve tårn i Pisa i Italien.

Oldehove er tillige navnet på en kunstig forhøjning, en værft ("Terp" på nederlandsk, "wert" eller "wierd" på frisisk), som i slutningen af det 9. århundrede blev bebygget med en katolsk kirke dedikeret til Sankt Vitus. Konstruktion af det tilstødende sengotisk tårn begyndte i 1529 efter, at borgerne i Leeuwarden krævede et tårn højere end konkurrenten Martintoren i Groningen-by i provinsen Groningen. Ansvarlig for byggeriet var Jacob van Aken (eller Aaken), og efter hans død, Cornelis Frederiksz.

Under anlægsarbejdet begyndte tårnet at synke, hvilket bygningsmændene forsøgte at kompensere for ved at indføre adskillige "knæk", men projektet blev stoppet i 1532 (1533 i henhold til en anden kilde). I 1595-1596 blev den daværende forladte kirke revet ned, men tårnet blev tilbage. Det består hovedsageligt af mursten, men bygherrerne anvendte tillige såkaldte Bentheim-sandsten.

Det er opført som et rijksmonument, nummer 24331:e.

Noter

Litteratur 
 R. Stenvert et al.: Monumenten in Nederland: Fryslân, s. 25, 41 and 189-196. Waanders Uitgevers, Zwolle, Nederlandene; 2000. .

Eksterne henvisninger 

Etableret i 1529
Ophørt i 1532
Kirker i Nederlandene
Medisk

Medisk kan referere til flere artikler:

Medisk (sprog)
Meder (nationalitet)
Som adjektiv: Vedrørende Mederne eller det medisk sprog